Preĝejo Sankta Anno (Töttleben)

Preĝejo Sankta Anno (germane: St. Anna) estas luterana kirko en Töttleben (Erfurto, Germanujo). Kerne ĝi datas de la 15-a jarcento. Historio La malfrugotika halokirko konstruiĝis inter 1430 kaj 1450. Dum la Tridekjara Milito ĝi estis priŝtelita kaj damaĝita. Tiam perdiĝis ankaŭ ĉiuj dokumentoj: nur de 1655 datas la unuaj fakturoj kirkrilataj. La renovigplanoj de la komunumo ne eblis en 1669 pro predikada malpermeso fare de la vokto de Kerspleben. Nur danke al la apogo de la erfurta konsistorio ĉesis kaj la predikmalpermeso kaj la financrimeda malabundo. Inter 1691 kaj 1695 estis nova restaŭrado, i.a. danke al malavareco de lokaj kamparanoj. En 1708 fajrego damaĝis la eklezian ejon. Inter 1720 kaj 1722 estis muntita ene orgeno. Ambona altaro, la galerioj kaj novaj vitraloj venis en 1730/31: tiam ankaŭ la enirejo ekestis je la suda flanko. Iuj Meinhardt-oj financis en 1871 novan baptujon. En 1916 kaj 1942 ambaŭ sonoriloj estis kunfanditaj por armilproduktado. La pli malgranda sonorilo de 1679 (kun 68 cm da diametro) estis redonita en junio 1948. Dum la GDR-tempo mono por restaŭradoj ne multis. Post restaŭradoj inter 1993 kaj 1996 de la kampanilo kaj de la orgeno, oni novigis la pucon eksteran en 2004. Pro grundakva sinko unuflanka pro subterkonstruado iĝis enmuraj fendoj. Tri ŝtalaj bendegoj ĉirkaŭantaj helpu ilian stabiligon. Poste la fendoj estis fermitaj. Konstruaĵo La je tri flankoj fermita ĥorejo kaj la longa nova havas sume longecon de 14,1 m kaj larĝecon de 6,2 m. Ligna barelvolbo kovras la internon kun ĝia duetaĝa galeriaro. Ueste troviĝas firstotureto kun vosta kupolo, tabernakla supro kaj kupolo. La orgenon faris la erfurtano Johann Georg Schröter; la unua ludo eblis en la 20.12.1722. Ĝi staras sur la supra, uesta galerio havante 14 registrojn, du klavarojn kaj pedalon. En 1994 iĝis restaŭro fare de la entrepreno Hey Orgelbau (el Ostheim vor der Rhön). Aparteneco de la komunumo Komence estis Töttleben parto de la subdistrikto Großmölsen. En 1846 la vilaĝo estis ekadministrita de la paroĥejo je Kleinmölsen. En 1923 estis neniigita la paroĥejo de Kleinmölsen kaj ambaŭ komunumoj submetiĝia al la subdistrikto Kerspleben, ene de la eklezidistrikto Vajmaro. Eksteraj ligiloj Nototoj